ΘΕΜΑ 2Ο

Να χαρακτηρίσετε τις προτάσεις που ακολουθούν, γράφοντας δίπλα στο γράμμα που αντιστοιχεί σε κάθε πρόταση τη λέξη Σωστό, αν η πρόταση είναι σωστή ή τη λέξη Λάθος, αν η πρόταση είναι λανθασμένη.

α) Όταν λέμε «εμπράγματες μεταφορές» αναφερόμαστε σε εμπορεύματα, δηλαδή σε υλικά αγαθά οποιασδήποτε μορφής, τα οποία αποτελούν αντικείμενο εμπορικής συναλλαγής.
           (Μονάδες 5)

β) Μια εμπορευματική μεταφορά δεν αντιμετωπίζεται ως απλή λειτουργία «μετακίνησης αγαθών», αλλά ως μία πολυεπίπεδη και πολύπλοκη διαδικασία στην οποία εμπλέκονται θέματα νομικά, ασφαλιστικά, τεχνικά, περιβαλλοντικά, υγιεινής και ασφάλειας, τελωνειακά (αν πρόκειται για διεθνείς μεταφορές).
           (Μονάδες 5)

γ) Τα πρώτα μεταφορικά μέσα ήταν τα ζώα που είχε εξημερώσει και χρησιμοποιούσε ήδη ο άνθρωπος για τις εργασίες του. 
           (Μονάδες 5)

δ) Ο Πορτογάλος Βάσκο ντα Γκάμα ήταν ο πρώτος που πραγματοποίησε τον περίπλου της 
Αφρικής, συνδέοντας απευθείας την Ευρώπη με τις Ινδίες, ανοίγοντας έτσι νέους εμπορικούς δρόμους. 
           (Μονάδες 5)

ε) Η βιομηχανική επανάσταση που ξεκίνησε τον 18ο αιώνα μ.Χ. σε συνδυασμό με τις κορυφαίες τεχνολογικές ανακαλύψεις που σημειώθηκαν τα επόμενα χρόνια, δεν έδωσαν ώθηση στην κατασκευή εξελιγμένων μέσων μεταφοράς.
           (Μονάδες 5)

